CELEX: 62016TN0011
Language: sk
Date: 2016-01-18 00:00:00
Title: Vec T-11/16: Žaloba podaná 18. januára 2016 – De Masi/Komisia

29.2.2016   
            
            
               SK
            
            
               Úradný vestník Európskej únie
            
            
               C 78/34
            
         Žaloba podaná 18. januára 2016 – De Masi/Komisia
   (Vec T-11/16)
   (2016/C 078/47)
   Jazyk konania: nemčina
   
      Účastníci konania
   
   
      Žalobca: Fabio De Masi (Brusel, Belgicko) (v zastúpení: Prof. A. Fischer-Lescano)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie žalovanej z 9. decembra 2015 o žiadosti o prístup k dokumentom skupiny Code od Conduct,
            
         
               —
            
            
               zrušil rozhodnutie žalovanej z 9. novembra 2015 o reštriktívnom prístupe k dokumentom skupiny Code of Conduct,
            
         
               —
            
            
               uložil žalovanej podľa článku 87 ods. 2 Rokovacieho poriadku Všeobecného súdu povinnosť nahradiť trovy konania a trovy prípadných vedľajších účastníkov konania na podporu návrhov žalobcu.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody, pričom dva sa týkajú rozhodnutia žalovanej z 9. decembra 2015 a dva rozhodnutia žalovanej z 9. novembra 2015.
   
               —
            
            
               V súvislosti s rozhodnutím žalovanej z 9. decembra 2015
               
                           1.
                        
                        
                           Prvý žalobný dôvod je založený na porušení článku 8 ods. 1 nariadenia (ES) č. 1049/2001 (1).
                           Žalobca uvádza, že rozhodnutie z 9. decembra 2015 porušuje právo na bezodkladné spracovanie opakovanej žiadosti stanovené vo vyššie uvedenom ustanovení.
                        
                     
                           2.
                        
                        
                           Druhý žalobný dôvod je založený na porušení článku 15 ods. 3 ZFEÚ v spojení s článkom 2 ods. 1 nariadenia ES č. 1049/2001
                           Žalobca ďalej uvádza, že odmietnutie úplného prístupu k dokumentom, ktoré žalovaná vypracovala v súvislosti so skupinou „kódex správania“ (zdaňovanie podnikov) zriadenou Radou, navyše porušuje jeho právo nahliadnuť do týchto dokumentov, pričom toto právo zaručujú vyššie uvedené ustanovenia.
                        
                     
         
               —
            
            
               V súvislosti s rozhodnutím žalovanej z 9. novembra 2015
               
                           3.
                        
                        
                           Tretí žalobný dôvod je založený na porušení článku 230 ods. 2 ZFEÚ v spojení s článkom 10 ods. 2 ZEÚ v spojení s povinnosťou poskytnúť informácie
                           Žalobca v tejto súvislosti tvrdí, že ako člen Európskeho parlamentu má subjektívne a na primárnom práve založené právo na úplný prístup k dokumentom, pokiaľ sú tieto dokumenty potrebné na vykonanie kontroly parlamentom.
                        
                     
                           4.
                        
                        
                           Štvrtý žalobný dôvod je založený na porušení medziinštitucionálnej rámcovej dohody o vzťahoch medzi Európskym parlamentom a Európskou komisiou
                           Žalobca napokon tvrdí, že rozhodnutie z 9. novembra 2015 je navyše v rozpore s vyššie uvedenou medziinštitucionálnou rámcovou dohodou, pri uplatnení ktorej treba vziať do úvahy ratio článku 230 ZFEÚ – poskytnúť čo najrozsiahlejší prístup k dokumentom.
                        
                     
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).